Kuomintang

Kuomintang (sau Guomindang, prescurtat GMD, numele complet: Guomindang-ul Chinei, în limba chineză tradițională: 中國國民黨), adesea tradus ca Partidul Naționalist al Chinei, este un partid politic din Republica Chineză, ce astăzi ocupă insula Taiwan, fiind cel mai larg reprezentat partid politic, în termen de locuri ocupate, al adunării legislative. KMT este un membru al Uniunii Internaționale Democrate. Istoric Kuomintangul s-a aflat în opoziție față de Partidul Comunist Chinez, cât și față de Japonia, care emitea pretenții de stăpânire a Chinei. În urma Războiului Civil Chinez, care a urmat celui de-al 2-lea război mondial, Kuomintangul a fost înfrânt de comuniști. Liderii partidului și o parte dintre susținători s-au refugiat în insula Taiwan, unde au proclamat Republica Chineză. Kuomintangul a dominat timp de mai multe decenii viața politică din Taiwan. Dominația Kuomintangului a însemnat dezvoltare economică, dar lipsă a libertăților democratice. Republica Chineză proclamată în Taiwan se pretindea că reprezintă întreaga națiune chineză. De aceea, inițial, Kuomintangul n-a acceptat alegeri libere în insulă, așteptându-se momentul căderii comunismului în China. Pe plan cultural, Kuomintangul a favorizat folosirea limbii chineze literare bazată pe dialectul mandarin ca unică limbă oficială și de învățământ în Taiwan, adepții folosirii dialectului local taivanez fiind supuși la represiuni politice. La sfârșitul anilor 1980, Kuomintangul și-a revizuit poziția acceptând alegeri libere, președinte al Republicii Chineze fiind ales un reprezentant al opoziției, favorabil independenței Taiwanului . Kuomintangul păstrează o puternică influență asupra vieții politice din Taiwan, izbutind să câștige alegerile de primar în capitala Taipei și cele naționale, în 2008. Fondarea și epoca Sun Yat-sen GMD-ul își are rădăcinile ideologice și organizaționale în lucrările revoluționarului chinez Sun Yat-sen, un proponent al naționalismului și democrației chineze, care a fondat Societatea Reînvierii Chinei în capitala Republicii Hawaii, Honolulu, pe data de 24 noiembrie 1894. Pe data de 20 august 1905, Sun și-a unit forțele cu alte societăți antimonarhiste din Tokyo, Imperiul Japoniei, pentru a forma Tongmenghui, un grup dedicat răsturnării dinastiei Qing și înființării unei republici în China. Grupul a susținut Revoluția Xinhai din anul 1911 și fondarea Republicii Chineze la data de 1 ianuarie 1912. Deși Sun și Tongmenghui sunt de adesea descriși ca principalii organizatori ai Revoluției Xinhai, această este contestată de cărturari care susțin că Revoluția a izbucnit într-un mod descentralizat și fără un lider principal și că Sun Yat-sen a fost ales abia mai târziu președinte provizoriu al noii republici chineze. Cu toate acestea, Sun nu avea putere militară și a cedat președinția provizorie a republicii lui Yuan Shikai, care a aranjat abdicarea lui Puyi, ultimul împărat al Chinei, pe 12 februarie, in același an. Pe 25 august 1912, Partidul Naționalist a fost înființat la Sala Hungguang Guild din Beijing, unde Tongmenghui și alte cinci partide mai mici pro-revoluționare au fuzionat pentru a participa la primele alegeri naționale. Sun a fost ales președinte al partidului, iar Huang Xing a fost adjunct al său. Note